Thread:User talk:Stelistcristi/Ton/reply (13)

Cristi, acolo unde este posibil și noi folosim imperativul pentru butoane (cu excepțiile pe care le-a stabilit comunitatea). De pildă, eu traduc cu „Du-te” pentru „Go”, cu „Caută” pentru „Search” (dacă este buton, și nu câmp pentru tastat). Însă sunt cazuri când nu se știe neapărat cine efectuează operațiunea (omul sau mașina). De pildă, cine salvează o pagină? Omul (căci el o modifică), ori mașina (căci ea este cea care înregistrează informația pe suportul fizic). La fel și cu acest „Modificare”. Este clar că omul modifică o pagină și nu mașina, însă la fel de adevărat este că ar fi exagerat să traducem cu „Modificați” (vezi Google). În schimb, în cazul acțiunilor efectuate exclusiv de mașină, cum ar fi căutarea (ea caută, eu doar îi spun ce să caute), eu folosesc imperativul. Totul depinde de context, nu există șabloane (de aici și dificultatea de a traduce în limba română).

Pe mine (observ și că pe Daniel) m-au deranjat insinuările tale vizavi de cine este mai dedicat non-profitului și cine, nu. Abține-te pe viitor și încearcă să recunoști că mai și greșești (tocmai ce am luat la periat ultimele tale contribuții, unde au fost cazuri când ai schimbat complet sensul inițial al mesajului; apropo, cum reușești să traduci 7 mesaje pe minut?).

PS: Spuneai că ești voluntar la Mozilla. Tu ești, cumva, cel care a tradus niște mesaje de pe site-ul fundației la persoana a doua, și nu a treia? Până nu de mult, traducerile vizavi de Mozilla erau coerente și exacte, însă de ceva vreme sunt mesaje cu adresări ba la persoana a doua, ba la a treia (eu doar întreb, nu-i nevoie să te agiți).